'Ongelooflike geleenthede' wag op Mianmar, sê Obama | Nuus24
Yangon – Pres. Barack Obama het Maandag ná ‘n vergadering met Mianmar se president gesê hy ondersteun dié land in sy eerste treë na demokrasie.“Ek kan sien dat hierdie die eerste treë sal wees in ‘n lang reis,” het Obama ná ‘n vergadering met pres. Thein Sein in Yangon gesê.“Ons glo die demokratiese en ekonomiese hervormings wat hier in Mianmar plaasvind sal lei tot ongelooflike geleenthede vir ontwikkeling.”Obama sal na verwagting ook $170 miljoen (sowat R1,4 miljard) se steun aan Mianmar aankondig as deel van sy historiese besoek aan die land.Die geld, wat oor ‘n tydperk van twee jaar uitbetaal sal word, sal gemik wees op projekte om onderwys te verbeter en demokratiese instellings te bou, het amptenare gesê.Obama het Maandag die eerste Amerikaanse president geword om Mianmar te besoek tydens sy ampstermyn.– Volg Nuus24 op Twitter
Lees meer oor: barack obama | mianmar VOLGENDE OP NUUS24X